Teyosopi punika kinging kaanggêp agami, ingkang tumindak salêrêsipun. Inggih agami ngiras kawignyan, inggih agami ingkang botên murih supados manungsa angajêng-ajêng kamulyaning gêsangipun ing têmbe, wontên ing sadhengah panggenan. Ananging kadadosanipun, kenging kawaratakakên ing salêbêting badan punika wontên ing bumi ngriki, sarana ambuka warananipun. Sarana angêlih kaèngêtanipun timbal-tumimbal saking satunggaling alam dhatêng alam sanèsipun, ngantos dumugi ing alamipun para guru agêng ingkang minulya.